יורם ניסינוביץ'

יורם ניסינוביץ' (נולד ב-24 באוגוסט 1965) הוא משורר ישראלי.

ביוגרפיה
יורם ניסינוביץ' יליד אשדוד, למד בישיבה תיכונית ובישיבת הסדר בנווה דקלים, שירת בצה"ל בחטיבת גבעתי. בהמשך למד במרכז האקדמי בית מורשה בירושלים, כמו כן למד ולימד בבית המדרש "אלול" בירושלים ובמוסדות אחרים.

בשנת 1994 היה שותף להקמת משיב הרוח - כתב עת לשירה יהודית-ישראלית, והוא משמש גם כיום כאחד מעורכיו הבכירים וערך עשרות מגליונות כתב העת בין השאר את האנתולוגיה "ליקוטי שירות - אסופת שירה בעקבות רבי נחמן מברסלב" (הוצאת ידיעות אחרונות, 2011). ואנתולוגיה לשירה מתורגמת מיידיש.

ספר שיריו "השולחן הנמוך של הישועה" נבחר למפעל קסת לספרות ביכורים והופיע בשנת 2008 בהוצאת אבן חושן, ובעריכת דוד וינפלד. הספר זכה בפרס הפסטיבל הבינלאומי לשירה "שער" של כתב העת "הליקון". בנימוקי מתן הפרס נכתב: "שיריו של יורם ניסינוביץ' מצטיינים בעולם פנימי עשיר, מעניין, ובמורכבות המבע. עולמו השירי המתרחב מן האישי – דרך המציאות בה אנו נתונים – אל האנושי והאוניברסלי, נמזג לתוך שפה בשלה, מודעת היטב לעצמה ומדויקת".

ב-2019 העלה "אנסמבל תקוע" הצגה שנכתבה בהשראת עבודת מחקר של ניסינוביץ' על האדמו"ר מיבלונה יחזקאל טאוב: "האדמו"ר האחרון – אודיסאה חסידית".

ב 2022 יצא ספרו 'חטבנו את החושך המוטל בתוכנו כחלום' בהוצאת כרמל

חיים אישיים 
ניסינוביץ נשוי ואב לשניים, מתגורר ביישוב תקוע.

קישורים חיצוניים
 אילן ברקוביץ על כתיבתו של ניסינוביץ https://www.haaretz.co.il/literature/poetry/.premium-1.2815667
 יורם ניסינוביץ באתר "סופר אורח" של משרד החינוך
 חוה פנחס-כהן, "שריטות עושות בגופה כמיהות", (על הספר "השולחן הנמוך של הישועה")
 יורם ניסינוביץ' באנתולוגיה מקוונת לשירה עברית באתר של נילי דגן
 יורם ניסינוביץ' קורא משיריו במיזם שירה עברית

הערות שוליים 

משוררים ישראלים
משוררים כותבי עברית
בוגרי ישיבות תיכוניות
תלמידי הרב שג"ר
תקוע: אישים
ישראלים שנולדו ב-1965